jkorsvik/nowiki_second_scrape_merged huggingface dataset:
Svartefoss kraftverk

Svartefoss kraftverk er et vannkraftverk i Fjaler kommune i Vestland.
Det er et elvekraftverk som utnytter et fall på 74 meter i Tjøredalselva.
Installert effekt er 650 kW fra en francisturbin (470kW), og en peltonturbin (180kW). Årsproduksjon er 3,9 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Småkraft
Byron (Minnesota)

Byron er en by i Olmsted County i Minnesota, USA, omtrent 8 km vest for Rochester ved U.S. Route 14. Den er omgitt av Kalmar Township. I 2019 Byron hadde ca. 5 462 innbyggere.


== Referanser ==
Warren Hoburg

Warren Woodrow «Woody» Hoburg (født 16. september 1985) er en amerikansk luft- og romfartsingeniør og astronaut.
Hoburg er født i Pittsburgh og var elev ved North Allegheny High School. Han tok en bachelorgrad i luft- og romfartsteknikk ved Massachusetts Institute of Technology (MIT) i 2008, og en mastergrad i 2011. I 2013 tok han en doktorgrad innen elektroteknikk og datavitenskap ved University of California, Berkeley.Etter disputasen arbeidet Hoburg innen produktutvikling i The Boeing Company frem til 2014, da han ble tilsatt som assistant professor ved MIT.I 2017 ble Hoburg valgt ut av NASA som astronautkandidat. I desember 2020 ble han presentert som en av NASA-astronautene som skal delta i Artemis-programmet.


== Referanser ==


== Eksterne lenker ==
(en) Offisielt nettsted 
(en) Warren Hoburg – kategori av bilder, video eller lyd på Commons
Kayla Barron

Kayla Jane Barron (født 19. september 1987) er en amerikansk marineoffiser og astronaut.
Barron er født i Idaho, men familien flyttet til Washington, der hun ble uteksaminert fra Richland High School i 2006. Etter skolegang ble hun tatt opp ved U.S. Naval Academy, der hun tok en bachelorgrad i 2010. Deretter ble hun tildelt Gates Cambridge-stipendet for studier ved University of Cambridge i England, der hun fikk en mastergrad i nukleærteknikk etter å ha studert ved Peterhouse.Barron var del av den første gruppen kvinner som fikk bli undervannsbåtoffiserer i U.S. Navy. Hun ble stasjonert på missilundervannsbåten USS «Maine», der hun fullførte tre tokt som divisjonsoffiser. Etter sjøtjeneste ble hun utnevnt til adjutant for kommandanten ved U.S. Naval Academy.
I juni 2017 ble Barron ansatt av NASA som astronaut.


== Referanser ==


== Eksterne lenker ==
(en) Kayla Barron – kategori av bilder, video eller lyd på Commons
Nørlandselva kraftverk

Nørlandselva kraftverk er et vannkraftverk ved Masfjorden i Masfjorden kommune i Vestland.
Det utnytter et fall på 129 meter fra Langevatnet til sjøen. Langevatnet er regulert med 2 meter.
Installert effekt er 4,9 MW fra en francisturbin. Årsproduksjon er 13,5 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Clemens Kraft
Incontinentia pigmenti

Incontinentia pigmenti (IP) eller Bloch-Sulzbergers syndrom er en sjelden X-bundet dominerende genetisk lidelse som påvirker hud, hår, tenner, negler og sentralnervesystemet. Det er oppkalt etter utseendet under et mikroskop.Sykdommen er preget av hudavvik som begynner i barndommen, vanligvis et blærende utslett som leges, etterfulgt av utvikling av hardere hudvekster. Huden kan utvikle grå eller brune flekker som falmer med tiden. Andre symptomer kan omfatte forandring i hår, negler, tenner, kjertler og øyne som kan føre til synstap. Andre symptomer kan omfatte forsinket utvikling, intellektuell funksjonshemning, kramper og andre nevrologiske problemer. De fleste menn med sykdommen overlever ikke til fødsel.
Incontinentia pigmenti er forårsaket av en mutasjon i IKBKG-genet, som koder for NEMO-proteinet, som tjener til å beskytte celler mot TNF-alfa-indusert apoptose. Mangel på IKBKG gjør derfor cellene mer utsatt for apoptose.
Det er ingen spesifikk behandling; individuelle forhold må styres av spesialister.


== Utredning ==

Hudlesjonene utvikler seg gjennom karakteristiske stadier:

blemmer (fra fødsel til omtrent fire måneders alder),
et vorte-lignende utslett (i flere måneder),
virvlende makulær hyperpigmentering (fra omtrent seks måneders alder til voksen alder), etterfulgt av
lineær hypopigmentering.Alopesi, tannavvik og dystrofiske negler blir observert. NoenDiagnose pasienter har vaskulære abnormiteter i netthinnen som disponerende for netthinneavløsning i tidlig barndom. Kognitive forsinkelser eller psykisk utviklingshemming ses av og til.
Misfarget hud er forårsaket av overdreven avsetning av melanin (normalt hudpigment). De fleste nyfødte med IP vil utvikle misfarget hud i løpet av de første to ukene. Pigmenteringen involverer torso og lem, er skifergrå, blå eller brun og er fordelt i uregelmessige marmorerte eller bølgede linjer. Misfargingen forsvinner noen ganger med alderen.


== Diagnose ==
Diagnosen IP er etablert av kliniske funn og noen ganger av bekreftende hudbiopsi. Molekylær genetisk testing av NEMO IKBKG-genet (kromosomalt locus Xq28) avslører sykdomsfremkallende mutasjoner i omtrent 80% av probandene. Slike tester er klinisk tilgjengelig. I tillegg har kvinner med IP skjev X-kromosominaktivering; testing for dette kan brukes til å støtte diagnosen. Mange tidligere ble feildiagnostisert med en annen type IP, tidligere kjent som IP1. Dette har nå fått sitt eget navn - 'Hypomelanosis of Ito' (incontinentia pigmenti achromians). Dette har en litt annen presentasjon: virvler eller striper av hypopigmentering og depigmentering. Det er ikke arvet og involverer ikke hudtrinn 1 eller 2. Noen 33–50% av pasientene har multisystem involvering - øye-, skjelett- og nevrologiske abnormiteter. Det kromosomale stedet er på Xp11, i stedet for Xq28.


== Behandling ==
Det er foreløpig ikke en spesifikk behandling for IP. Behandling kan bare adressere de enkelte symptomene.


== Historie ==
Denne lidelsen ble først rapportert av sveitsisk hudlege Bruno Bloch i 1926 og amerikansk hudlege Marion Sulzberger i 1928.


== Kilder ==
Svandalen kraftverk

Svandalen kraftverk er et vannkraftverk i Sauda kommune i Rogaland.
Det er et elvekraftverk som utnytter et fall på 204 meter fra to inntak i Svandalselva.
Installert effekt er 3,1 MW fra en peltonturbin. Årsproduksjon er 9,1 GWh.


== Referanser ==


== Kilder ==
«NVE Atlas». Vannkraft.  Norges vassdrags- og energidirektorat
NVE vannkraftdatabase
Spetals verk
Kantarellordenen

Kantarellordenen (Cantharellales) er en orden i klassen ekte hymeniesopper (Agaricomycetes) i soppriket (Fungi). Ordenen inkluderer 851 arter fordelt i fem familier og 58 slekter ifølge Catalogue of Life Checklist (Version 2022-06-23).. Åtte av disse slektene har imidlertid ikke fått tildelt familie. Den mest tallrike familien er kantarellfamilien (Cantharellaceae) med sine 555 arter.


== Taksonomi ==
Klassifiseringen av sopp, herunder kantarellordenen, har gjennomgått store endringer de siste tiårene, etter stadige fremskritt i utviklingen av metoder for å bestemme slektskap gjennom genetisk analyse.


== Biologi ==
Flere av de mest populære matsoppene i Norge, i slektene kantareller, trompetsopper og matpiggsopper, tilhører dermed denne ordenen.

		
		
		
		
		


== Inndeling ==
Inndelingen følger Catalogue of Life Checklist 2022-06-23.

Fungi, soppriket
Basidiomycota, stilksporesopper
Agaricomycotina, hymeniesopper
Agaricomycetes, ekte hymeniesopper
Cantharellales, kantarellordenen
Aphelariaceae
Botryobasidiaceae
Cantharellaceae, kantarellfamilien
Ceratobasidiaceae
Tulasnellaceae
Slekter som ikke er tildelt en familie
Bulbilla
Burgella
Burgellopsis
Minimedusa
Odontiochaete
Radulochaete
Schildia
Stilbotulasnella


== Referanser ==


== Litteratur ==
Elizabeth M. Pine, David S. Hibbett and Michael J. Donoghue (1999). «Phylogenetic Relationships of Cantharelloid and Clavarioid Homobasidiomycetes Based on Mitochondrial and Nuclear rDNA Sequences». Mycologia. The Mycological Society of America. 91 (6): 944–963. doi:10.1080/00275514.1999.12061105. 
Mattias Dahlman, Eric Danell, Joseph W. Spatafora (2000). «Molecular systematics of Craterellus: cladistic analysis of nuclear LSU rDNA sequence data». Mycological Research. British Mycological Society. 104 (4): 388–394. doi:10.1017/S0953756299001380. 
Jean-Marc Moncalvo m.fl. (2006). «The cantharelloid clade: Dealing with incongruent gene trees and phylogenetic reconstruction methods». Mycologia. The Mycological Society of America. 98 (6): 937–948. doi:10.1080/15572536.2006.11832623. CS1-vedlikehold: Eksplisitt bruk av m.fl. (link)
Ibai Olariaga m.fl. (21. oktober 2016). «Cantharellus (Cantharellales, Basidiomycota) revisited in Europe through a multigene phylogeny». Fungal Diversity. Kunming Institute of Botany. doi:10.1007/s13225-016-0376-7. CS1-vedlikehold: Dato og år (link)CS1-vedlikehold: Eksplisitt bruk av m.fl. (link)


== Eksterne lenker ==
(en) Kantarellordenen – oversikt og omtale av artene i WORMS-databasen 
(en) Kantarellordenen i Encyclopedia of Life 
(en) Kantarellordenen i Global Biodiversity Information Facility 
(no) Kantarellordenen hos Artsdatabanken 
(sv) Kantarellordenen hos Dyntaxa 
(en) Kantarellordenen hos Index Fungorum 
(en) Kantarellordenen hos ITIS 
(en) Kantarellordenen hos MycoBank 
(en) Kantarellordenen hos NCBI 
(en) Kantarellordenen hos Tropicos 
(en) Kategori:Cantharellales – bilder, video eller lyd på Wikimedia Commons
Liste over Las Vegas Raiders-sesonger

Dette er en liste over alle sesongene fullført av amerikansk fotballaget Las Vegas Raiders, som spiller i National Football League (NFL). Listen dokumenterer sesongresultater for laget fra 1960 til dags dato, inkludert resultater i sluttspill og utmerkelser for individuelle spillere og hovedtrenere. Laget ble stiftet i Oakland i California som Oakland Raiders, hvor de spilte 22 sesonger fra 1960 til 1981. Fra 1982 til 1994 spilte laget 13 sesonger i Los Angeles som Los Angeles Raiders, før de returnerte til Oakland i 1995. Laget spilte 25 sesonger der, fra 1995 til 2019. I 2017 annonserte laget at de skulle flytte til Las Vegas. I 2020 tok laget offisielt navnet Las Vegas Raiders og begynte å spille i det nye Allegiant Stadium.
Fra 1960 til 2020 har laget spilt totalt 61 sesonger. De har vunnet én AFL-tittel og tre Super Bowls. Laget vant AFL Championship i 1967, før sammenslåingen av AFL og NFL i 1970, og tapte sitt første Super Bowl i Super Bowl II. De vant de tre neste tittelkampene de nådde, Super Bowl XI, Super Bowl XV og Super Bowl XVIII. 


== Sesonger ==
1 På grunn av en spillerstreik som førte til en kortere sesong i 1982 ble lag rangert etter conference istedenfor divisjon.


== Kilder ==
«Oakland Raiders History». Football @ JT-SW.com (engelsk). John M. Troan. Besøkt 12. desember 2020.
Lev Sjtsjeglov

Lev Sjtsjeglov (russisk: Лев Моисе́евич Щегло́в; født 28. august 1946 i Leningrad i RSFSR i Sovjetunionen, død 11. desember 2020 samme sted - St. Petersburg i Russland) var en russisk lege som fokuserte på sexologi og psykoterapi.
Han ble betraktet som den ledende autoritet innen feltet sexologi i Russland. Han publiserte 230 vitenskapelige arbeider, hvorav 20 var monografier eller lærebøker.
Sjtsjeglov døde den 11. desember i St. Petersburg av covid-19.


== Publikasjoner ==


=== På engelsk ===
Shcheglov, Lev (1993). «Medical Sexology».  I Kon, Igor; Riordan, James. Sex and Russian Society. Indiana University Press. ISBN 9780253332011. 


=== På russisk ===
Щеглов Л. Записки сексолога. — Амфора, 2009. — ISBN 978-5-367-00947-7
Щеглов Л. Всё про секс: от А до Я. — Амфора, Ред Фиш, 2005. — ISBN 5-483-00129-X
Щеглов Л., Билич Г. Мужская сексуальность. — Новая Волна, Умеренков, 2004. — ISBN 5-7864-0198-7, ISBN 5-94368-039-X
Щеглов Л. Энциклопедия секса, или 1001 ночь с доктором Щегловым. — Алетейя, 2002. — ISBN 5-89329-524-2
Щеглов Л., Фрай М. Книга извращений. — Амфора, 2002. — ISBN 5-94278-279-2 [23]
Щеглов Л. Лабиринты плоти или история болезни мадам Елены. — ЛИК, 2000. — ISBN 5-86038-070-4
Щеглов Л. Сексология и сексопатология. Врачу и пациенту. — Культ-информ-пресс, 1998. — ISBN 5-8392-0154-5
Щеглов Л. Не только о сексе. — Комплект, 1997. — ISBN 5-7837-0026-6
Щеглов Л. Неврозы и сексуальные расстройства. — 1996.
Щеглов Л. Яблоко доктора Щеглова, или Что осталось за кадром. — АРТ-Пресс, 1995. — OCLC 36759865
Щеглов Л. Доктор Щеглов о сексе. — Фирма «Латона», 1995. — ISBN 5-88577-004-2
Щеглов Л. Сексология. Врачу и пациенту. — СПб.: Олма-Пресс, 2001. — 384 с. — 3000 экз. — ISBN 5-7654-1068-5, ISBN 5-224-02421-8
Щеглов Л. Групповая ненависть как двигатель новейшей истории / Русский имаго 2000. Исследования по психоанализу культуры. СПб., 2001, с. 114-116.
Щеглов Л. Некоторые аспекты психоаналитического подхода в сексологической практике. // Вопросы сексологии. СПб., 1992, с. 70-72.
Щеглов Л. Психосоматическая модель сексуальных расстройств. СПб., 1993. - 32 с.
Щеглов Л. Психосоматические соотношения и психоанализ. / Вопросы психоанализа. СПб., 1993, с. 76-89.
Щеглов Л. Эрос в зеркале культуры / Русский имаго 2001. Исследования по психоанализу культуры. СПб., 2002, с. 243-251.
Щеглов Л. Лабиринты страсти.
Щеглов Л. Андрогин.


== Referanser ==


== Eksterne lenker ==
(en) Lev Sjtsjeglov på Internet Movie Database 
Lev Sjtsjeglov på Facebook 
Lev Sjtsjeglov på Instagram 
Lev Sjtsjeglov på YouTube 
Lev Sjtsjeglov på Telegram 
Russiske eksperter innen sexologi: Lev Shcheglov Arkivert 4. februar 2016 hos Wayback Machine.
Hedmark Trafikk

Hedmark Trafikk var kollektivtransportforvalter for Hedmark fylke og var organisert som et fylkeskommunalt foretak.
Den ble drevet av fylkesadministrasjonen. Selskapet planla, markedsførte og organiserte  kollektivtransporten i Hedmark, men drev ikke busser selv. I utstedet den kontrakter til operasjonelle selskaper basert på forhandlede kontrakter. 
1. januar 2020 ble Hedmark Trafikk slått sammen med Opplandstrafikk til Innlandstrafikk.
Selskapet ble grunnlagt 15. juni 1999
Liste over Los Angeles Chargers-sesonger

Los Angeles Chargers er et amerikansk fotballag basert i storbyområdet Los Angeles. Chargers konkurrerer i National Football League (NFL) i American Football Conference (AFC) i AFC West. Laget ble stiftet av Barron Hilton i 1959 og spilte 1960-sesongen i Los Angeles som en del av American Football League (AFL). Året etter flyttet laget til San Diego. I 2017 flyttet Chargers tilbake til Los Angeles.Laget har hatt tre perioder med suksess. Den første varte fra 1960 til 1965, da Chargers vant AFL West fem ganger og ligatittelen to ganger. Den andre perioden var fra 1978 til 1982, hvor Chargers hadde vinnende sesonger hvert eneste år og vant tre divisjonstitler på rad for andre gang i lagets historie. Den siste perioden varte fra 2004 til 2009, hvor laget nådde sluttspillet fem ganger på seks år. De har kun nådd Super Bowl én gang, i 1994.
Chargers har hatt like mange perioder med dårlige resultater. Mellom 1970 og 1977 hadde Chargers ingen sesonger med flere seiere enn tap, som del av en 13-årig periode uten en tur til sluttspillet. Mellom 1972 og 1975 havnet de også på sisteplass i divisjonen hvert år, og klarte i perioden knapt å unngå ligaens første sesong uten seier med to sene seiere i en av sesongene. Fra 1983 til 1991 endte de aldri sesongen høyere enn tredjeplass i divisjonen, og nådde ikke sluttspillet. Fra 1996 til 2003 hadde laget ingen vinnende sesonger og hadde også sin dårligste sesong noensinne, med kun én seier av 16 kamper i 2000.Chargers har vært divisjonsmestre ni ganger, alle i AFC West. De har vunnet conference-tittelen seks ganger, men kun én gang siden sammenslåingen av AFL og NFL i 1970. Per slutten av 2020-sesongen hadde Chargers spilt 967 kamper i serie- og sluttspill i 58 sesonger, og hadde nådd sluttspillet 19 ganger.


== Sesonger ==


== Fotnoter ==
A Etter sammenslåingen av AFL og NFL ble ligaen delt opp i to conferences; lagene i AFL ble plassert i American Football Conference.
B Holy Roller-kampen hendte i denne sesongen.
C Chargers avsluttet sesongen over Oakland i AFC West basert på flere poeng i divisjonskamper.
D Chargers avsluttet sesongen over Denver Broncos basert på bedre resultat mot divisjonslag.
E Denne kampen er kjent som The Epic in Miami.
F Denne kampen er kjent som Freezer Bowl.
G 1982-sesongen var forkortet på grunn av en spillerstreik, og ligaen endte opp med å deles inn i to conferences istedenfor divisjoner.
H En spillerstreik i 1987 reduserte antallet kamper i seriespillet fra 16 til 15.


== Referanser ==
Generelle«San Diego Chargers (1960–Present)». Sports eCyclopedia (engelsk). Besøkt 12. desember 2020. 
«San Diego Chargers Season Records». Rauzulu's Street (engelsk). Besøkt 12. desember 2020. 
«NFL.com – History – Yearly Standings». National Football League Official website (engelsk). Besøkt 12. desember 2020. 
«San Diego Chargers History». Football @ JT-SW.com (engelsk). John M. Troan. Besøkt 12. desember 2020. Spesifikke
Krasiński-plassen

Krasiński Plass (polsk: Plac Krasińskich) er et torg i sentrum av Warszawa, Polen. Selve torget ligger rett ved Gamlebyen i Warszawa, og har bygninger av stor historisk og nasjonal betydning.


== Historie ==
Den ble dannet på slutten av det 18. århundre fra den tidligere gårdsplassen til Krasiński Palasset. Under Kongresse-Polen tiden, fungerte den som en markedsplass for ull. Som et resultat, to strykejern brønner ble bygget i 1823. I 1838, ble Badeni Slottet bygget på torget. Fra slutten av det 19. århundre frem til 1939, fungerte torget, sammen med Miodowa veien, som en rettskrets. I mellomkrigstiden, var Badeni Slottet hjemmet for Appelldomstolen, mens Krasiński Palasset var hjemmet for Høyesteretten. Under den Andre Verdenskrigen fungerte plassen som en buffersone mellom Warszawa-Gettoen og den andre delen av byen. På grunn av dette, ble de fleste av bygningene i området av plassen ødelagt.
Landemerker på plassen inkluderer Krasiński Palasset, the monumentet til Warszawa-opprøret, den moderne Høyesterett bygningen, og Den polske hærs feltkatedral. Krasiński Hagen ligger i nærheten. Badeni Slottet, som en gang var plassert på torget før andre Verdenskrig, ble helt revet ned av Tyskerne i 1944.


== Referanser ==
We Young (EP)

We Young er den første EP-en av det Sør-koreanske boybandet NCT Dream, den tredje sub-gruppen av det Sør-koreanske boybandet NCT. EP-en ble utgitt av S. M. Entertainment den 17. august 2017 og distribuert av Genie Musikk. Mini-albumet inneholder totalt seks sanger. Dette var det andre og siste utgitte albumet som ikke inkluderte Jaemin på grunn av hans medisinske pause.


== Konsept ==
Tittelsangen, "We Young" er en up-tempo danse-sang av den tropiske house sjangeren. Albumet inneholder fem andre sanger, "La La Love", "Walk You Home", "My Page", "Trigger the Fever", og den Kinesiske versjonen av "We Young", som dreier seg om temaet av ung kjærlighet og andre problemer tenåringer står overfor.


== Markedsføring ==
NCT Dream holdte sitt comeback show den 16. august 2017 i Gyeonggi-do Ilsan Hyundai Motor Studio Goyang, hvor de holdte sin første opptreden med tittelsangen "We Young". Gruppen hadde sin første comeback opptreden på M Countdown.


== Sangene ==


== Utgivelses historien ==


== Referanser ==


== Eksterne lenker ==
"We Young" musikk video
Strandløk

Strandløk (Allium vineale) er en staude som danner løk ved roten. Den er hjemmehørende i Europa, nordvest - Afrika og Midt-Østen. Arten ble introdusert i Australia og Nord-Amerika, der den har blitt en invaderende art.


== Beskrivelse ==
Alle plantens deler lukter hvitløk. Løken blir mellom 1-2 cm i diameter, med en fibrøs ytre lag. Stengelen kan bli mellom 30-120 cm høy, med 2-4 blader og en kuleformet blomsterstand med en diameter på omkring 2-5 cm. Bladene er smale hule rør mellom 15-60 cm lange og 2-4 mm tykke. De har en voksaktig struktur, med et spor langs siden av bladene som vender mot stammen. Blomsterstanden visner når blomstene åpner seg. Hvis den bærer blomster kan hver enkelt blomst være mellom 2–4,5 mm lange og stilket. Fargen kan være lyserøde, purpurfargede, grønnlige eller hvite.  Støvbærere stikker ut, eller er like lange som blomsten. Sammen med eventuelle blomster finnes flere gulbrune løkknopper. Frukten er en kapsel, men den setter sjelden frø. Forplantning foregår vanligvis ved at løkknoppene faller til jorden og vokser opp som nye planter. Planter uten blomster, bare knopper, er noen ganger navngitt som varieteten Allium vineale var. compactum.


== Bruk og problemer ==
Strandløk kan erstatte hvitløk. Det er likevel delte meninger om hvorvidt ettersmaken er ubehagelig sammenlignet med hvitløk (Allium sativum). Hvis husdyr beiter på planten kan det sette seg en hvitløkaktig lukt og smak på meieri- og kjøttprodukter. Planten ses på som en invaderende art i USA siden lukt og smak kan sette seg i kornprodukter under innhøsting. Ugressmidler biter ikke så godt på den på grunn av bladenes form og struktur.


== Referanser ==


== Eksterne lenker ==
(en) Strandløk i Encyclopedia of Life 
(en) Strandløk i Global Biodiversity Information Facility 
(no) Strandløk hos Artsdatabanken 
(sv) Strandløk hos Dyntaxa 
(en) Strandløk hos ITIS 
(en) Strandløk hos NCBI 
(en) Strandløk hos The International Plant Names Index 
(en) Strandløk hos Tropicos 
(en) Kategori:Allium vineale – bilder, video eller lyd på Wikimedia Commons 
(en) Allium vineale – galleri av bilder, video eller lyd på Wikimedia Commons 
Allium vineale – detaljert informasjon på Wikispecies 
Status er: «spiselig» ifølge Nyttevekstleksikonet utgitt av Norges sopp- og nyttevekstforbund.
Bjørg Leerstang Bjoreid

Bjørg Leerstang Bjoreid (født i 1925, død i 2000) var en norsk sopran.Etter debutkonserten i 1966 ble hun meget anvendt i oratorier, på turnéer med Rikskonsertene i opera- og operetteduetter med blant andre Olav Eriksen og Kåre Bjørkøy. Hun var flere ganger gjestesolist med Vestfold Symfoniorkester og med Oslo-Filharmonien med blant andre Øivin Fjeldstad som dirigent. Hun sang rollen som prinsessen i Antonio Bibalos radioopera Askeladden.

I forbindelse med en turné med Rikskonsertene vinteren 1970 skrev Flekkefjord Tidende følgende om henne i forkant av konserten i Flekkefjord:Bjørg Leerstang Bjoreid er en av våre fineste sangerinner av den yngre garde. Hun debuterte med glans for tre år siden, og har siden ofte gitt konsert i NRK. En kirkekonsert hun ga for en tid siden, ble i avisene karakterisert med overskriften «Imponerende sangkunst!» og inne i selve omtalen kunne vi lese « ..... bærekraftig og klangskjønn sopran som hun turnerer med usvikelig renhet og sikkerhet i et smakfullt og fint nyansert foredrag.»


== Familie ==
Hun var søster av operasangeren Ruth Evelyn Leerstang Linge.


== Referanser ==
Robert Hines

Robert Thomas Hines jr. (født 11. januar 1975) er en amerikansk jagerflyver, testflyver og astronaut.
Hines er født i Fayetteville i North Carolina, men familien flyttet til Pennsylvania, der han var elev ved Crestwood High School. I 1989 deltok han på romleir som 14-åring. Han ble immatrikulert ved Boston University, der han i 1997 tok en bachelorgrad innen luftfartsteknikk.I 1999 ble Hines uteksaminert fra Air Force Officer Training School og fikk bestalling som sekondløytnant i U.S. Air Force. Etter å ha fullført pilotutdannelse ved Columbus Air Force Base gjorde han tjeneste som flyinstruktør på T-37 Tweet. Han tok deretter utdannelse som jagerflyver på F-15E Strike Eagle, hvoretter han ble stasjonert på RAF Lakenheath i England, hvorfra han ble deployert til operasjoner i Midtøsten. I 2008 ble han tatt opp ved U.S. Air Force Test Pilot School, der han fikk en mastergrad innen flyvetestteknikk. Hans første tjenestested som testflyver var Eglin Air Force Base, der han testet F-15C Eagle og F-15E Strike Eagle, og deployerte som pilot på U-28. I 2010 fikk Hines en mastergrad innen luftfartsteknikk fra University of Alabama. Han arbeidet også som testflyver for Federal Aviation Administration, frem til han begynte ved Johnson Space Center i 2012.
I løpet av karrieren har han fløyet 76 tokt i tre ulike flytyper og har mer enn 3 500 flytimer i 50 ulike flytyper.
NASA valgte Hines til å begynne astronautopplæring i 2017. Han ble i 2020 presentert som en av de ferdigutdannede astronautene som skal delta i Artemis-programmet.


== Referanser ==


== Eksterne lenker ==
(en) Robert Hines – kategori av bilder, video eller lyd på Commons